open-index/open-wikipedia-markdown huggingface dataset:
Hærstaben (Norge)

**Hærstaben** (**HST**) er ledelsesapparatet for den norske Hæren. Hærstaben er forlagt i Rusta leir.

Hærstaben er organisert i funksjoner i henhold til NATO-standard:

* G-1: personell og administrasjon
* G-2: etterretning og sikkerhet
* G-3: operasjoner
* G-4: logistikk
* G-5: planlegging
* G-6: samband
* G-7: utdanning og øving
* G-8: økonomi og anskaffelser
* G-9: sivil-militært samarbeid
* G-10: langtidsplanlegging

## Referanser


## Eksterne lenker
*
Det sjømilitære fiskerioppsyn

**Det sjømilitære fiskerioppsyn** var en funksjon i Sjøforsvaret som formelt ble opprettet i 1961 i forbindelse med at Norge utvidet fiskerisonen til 12 nautiske mil.

Fiskerioppsynet fikk en kommandørkaptein som overordnet sjef. Det ble i tillegg opprettet en sjefsstilling under Marinekommando Nord-Norge, mens det på Vestlandet bare ble et definert ansvarsområde for marinekommandosjefen.

På 1970-tallet ble det klart at olje- og gassvirksomhet og økt internasjonal oppmerksomhet mot fiskeriressursene økte kravene til fiskerioppsynet, og i 1974 ble det nedsatt et utvalg som gav støtet til opprettelsen av Kystvakten i 1977, samtidig som Norges økonomiske sone på 200 nautiske mil ble etablert.

## Referanser
Jikji

***Jikji*** er en koreansk buddhistisk bok. Det eneste kjente eksemplerer som det fortsatt eksisterer deler av, er tidfestet til 1377 under Goryeo-dynastiets tid. Boken ble i 2001 anført på Unesco som del av verdensarven.  

Den ble trykket i Heungdeok-tempelet i 1377, det vil si 78 år før Gutenbergbibelen, som ble trykket i årene 1452–1455 i Mainz.

## Navn
Verkets fulle tittel kunne oversettes således: «Antologi av store buddhistpresters zenlærer». 
Det fulle navn er (hangul:) 백운화상초록불조직지심체요절, (hanja:) 白雲和尙抄錄佛祖直指心體要節; (Revidert romanisering:) *Baegun hwasang chorok buljo jikji simche yojeol*, (McCune–Reischauer:)	*Paegun hwasang ch'orok pulcho chikchi simch'e yojŏl*.

*Jikji Simche* betyr: *«Dersom du betrakter rett en persons hjerte ved zenmeditasjon, vil du forstå at hjertets vesen er Buddhas vesen»*.

## Beskrivelse
Teksten er forfattet av buddhistmunken *Baegun* (1298–1374, buddhistisk navn *Gyeonghan*), som var hovedprest i Anguk- og Shingwang-templene i Haeju, og den ble publisert i to bind i Seongbulsan i 1372. Baegun døde i Chwiam-tempelet i Yeoju i 1374.

Den er verdens eldste fortsatt eksisterende bok, trykket med bevegelige metaltyper.

Størstedelen av *Jikji* er gått tapt. I dag er det bare det siste bindet som er bevart; det er i avdelingen *Manuscrits Orientaux* i Bibliothèque nationale de France (Frankrikes nasjonalbibliotek).

## Eiendomsrett
Eiendomsretten er omtvistet. Det franske nasjonalbibliotek hevder at *Jikji* bør forbli i Frankrike, mens koreanske aktivister hevder at den burde tilhøre Korea.

Nasjonalbiblioteket i Frankrike sier at *Jikji*, som et viktig historisk minnesmerke for hele menneskeheten bør forbli i Frankrike ettersom det representerer en felles og verdensomspennende arv og ikke tilhører noe land. Dessuten hevder de at *Jikji* skulle ble bevart bedre i Frankrike på grunn av den prestisje og de ressurser som biblioteket har. På den andre siden hevder koreanske organisasjoner at den burde tilhøre sitt opphavsland og at det har historisk betydning for det koreanske folk. Den franske president François Mitterrand lovet å undersøke måter å tilbakeføre forskjellige koreanske bøker inklusive *Jikji* dersom den franske høyhastighetsteknologien for tog skulle ble eksportert til Sør-Korea. 

## Referanser


## Eksterne lenker
*
Linn Huseby

**Linn Huseby** (født 1999) er en norsk fotballspiller fra Ås i Akershus som spiller for Kolbotn.

Hun har tidligere spilt for Kolbotn, Lyn, Røa og Stabæk.

Hun er tvillingsøster til Camilla Huseby.

## Referanser


## Eksterne lenker
* 
*  Linn Huseby på stabak.no
Veggpanel

Et **veggpanel** er en byggevare laget av trelast eller andre materialer og kan brukes til overflate av vegger på innsiden av bygninger

Veggpanelet kan dekke over murverk, bindingsverk og eventuelt andre deler av veggen som varmeisolasjon, dampsperre og skjult elektrisk anlegg. Veggpanel er relativt enkelt å sette opp, og kan redusere byggekostnadene og gi et funksjonelt, dekorativt og enhetlig utseende som har en viss holdbarhet og enkelt kan erstattes.

Riktig montering av paneler er avgjørende, og feil installasjon kan gi risiko for mugg og vannskader på underliggende materialer. Det er ingen faste grenser for hvilke materialer som kan brukes til veggpanel, men en maksimal praktisk størrelse per panel på 0,6 til 2,4 meter har blitt foreslått for å lette transport.

## Se også
* Tapet, alternativ på innsiden av hus
* Bordkledning, til utsiden av hus

## Referanser
Bombaymøbler

**Bombaymøbler** er en bred klassifisering av møbler som opprinnelig ble produsert i Bombay (nå Mumbai) og i byene Surat og Ahmedabad i India. Navnet brukes også om møbler produsert andre steder men med lignende stil.

## Tresorter
Trevirket som opprinnelig ble brukt i ekte Bombaymøbler var harde og mørke sorter som *Dalbergia sissoo* og *Dalbergia*, som med korrekt bearbeiding får en flott naturlig finish.

## Utforming
Mange Bombaymøbler har noe klumsete og uelegante utforminger. Det finnes dog også mange eksempler på grasiøse Bombaymøbler som blir høyt verdsatt av samlere. Arbeiderne som produserer de mest kunstneriske Bombaymøblene lager ofte kun ett design som de har arvet fra sine foreldre.

Tidlig på 1900-tallet ble det med en viss suksess gjort forsøk på å modernisere industrien ved å overføre mange av disse designelementene til vestlige møbler. Bombaykommoder har ofte innslag av andre tresorter som sandel tre, sappan, ibenholt, samt elfenben og hjorte-horn, hvilket gir dem et særegent utseende.

## Referanser
Quooker

**Quooker** er et nederlandsk selskap som produserer blandebatterier med integrert gjennomstrømsvarmer / varmtvanndispenser, samt såpedispensere, vannfiltre og vannmyknere for å fjerne mineraler fra hardt vann.

Selskapet ble grunnlagt i 1987 av Henri Peteri og hans sønn Niels Peteri. Det eier flere patenter, og opererte i 2017 i 11 land med 250 ansatte. Alle produktene deres lages på selskapets  kvadratmeter store fabrikk i Ridderkerk, Nederland.

## Historie
I 1970 kom den nederlandske fysikeren Henri Peteri på idéen om en vannkran med innebygd vannvarmer som kunne gi kokende vann mens han arbeidet hos Unilever. I 1978 fikk Peteri en patent på oppfinnelsen.

I 1985 slo Henri seg sammen med sin sønn Niels Peteri, og den 1. september 1987 grunnla de selskapet Henri Peteri B. V. Senere fant Niels på merkenavnet Quooker. I 1993 sluttet også Henri sin andre sønn Walter Peteri seg til selskapet. Den nåværende fabrikken i Ridderkerk ble kjøpt i 1995, og har blitt utvidet gjennom årene.

I 2004 ble kokende vannkraner eksportert for første gang, og gikk da til Danmark. I 2007 gikk Henri Peteri bort, og siden da har brødrene Niels og Walter Peteri drevet selskapet sammen.

I 2017, ble Quooker Flex ble tildelt en nederlandsk designpris.

## Virkemåte
Et Quooker-sett består av en kran og minst ett reservoar. Kranen er plassert på vasken, vanligvis over vaskekummen og muligens ved siden av et vanlig blandebatteri. Reservoaret er plassert på undersiden av kjøkkenbenken og er vakuumisolert slik at vannet i reservoaret holder seg på 110 °C når det er oppvarmet. Når vannet trekkes fra reservoaret blir det umiddelbart fylt opp igjen med friskt vann, og det nye vannet kommer raskt opp i samme temperatur.

## Se også
* Varmtvannsbereder

## Referanser
Ellevsnyken

**Ellevsnyken** , også skrevet **Ellefsnyken**, er ei øy og et viktig fuglefjell for sjøfugler i Røst kommune i Nordland, lengst sørvest i Lofoten. Øya er den nordligste av de tre øyene, Ellevsnyken, Trenyken og Hernyken med omliggende holmer og skjær, som inngår i Nykan naturreservat. Øyene utgjør svært viktige hekkeområder for lundefugler, men det hekker også andre sjøfugler der. Nykan naturreservat ble definert som ramsarområde i 2011 og ligger innenfor det større Røstøyan landskapsvernområde, som også har ramsarstatus.
Lyngsnes (Nærøysund)

**Lyngsnes** er ei bygd som ligger helt nord på Ytter-Vikna i Nærøysund kommune. Lyngsnes ligger 12 km nordvest for Austafjord.

Hovednæringene på Lyngsnes er jordbruk og fiske. 

På Lyngsnes ligger Lyngsnesvågen Slip AS, som driver med reparasjon og vedlikehold av skip og båter.

Lyngsnes tilhører Ramstad-Vikna grunnkrets som har 66 innbyggere pr. 1. januar 2021.

Fv 7094 går fra Lyngsnes til Valøya via Austafjord. Fra Austafjord går Fv 770 videre til Rørvik. 

Lyngsnes har bussforbindelse til Austafjord og videre til Rørvik.

Lyngsnes hadde egen skole til den ble nedlagt i 1979, og elevene ble overflyttet til Austafjord skole.

Fra Lyngsnes går det turstier til toppene Juva (120 moh) og Lyngsneshesten (143 moh), som begge er kjente utsiktspunkter på Ytter-Vikna.

## Referanser
Trenyken

**Hernyken**  er ei øy og et viktig fuglefjell for sjøfugler i Røst kommune i Nordland, lengst sørvest i Lofoten. Trenyken karakteriseres av sine tre avrunda topper, hvorav den såkalte *Steigen* ligger i midten og rager høyest. Den vestre toppen kalles *Breien* og den østre *Spjuten*. Mellom Steigen og Spjuten ligger søkket med hulen *Helvete*.

Trenyken er den midterste og største av de tre øyene som inngår i Nykan naturreservat, som ellers omfatter de to fuglefjelløyene Ellevsnyken og Hernyken og ellers omliggende holmer og skjær. Øyene utgjør svært viktige hekkeplasser for lunder (*Fratercula arctica*), men det hekker også andre sjøfugler der. Nykan naturreservat ble definert som ramsarområde i 2011 og ligger innenfor det større Røstøyan landskapsvernområde, som også har ramsarstatus.

## Helvete
På Trenyken er det funnet spor av hulemalerier på veggene i et grottesystem som er avdekket i hulen *Helvete*. Det dreier seg om menneskelige figurer og symboler. Huleåpningen ligger cirka  og er omkring  lang. Selve gulvet i hula ligger imidlertid cirka 30 m lavere enn åpningen. Skjellfragmenter fra hulegulvet er radiologisk datert, og viser at det er  siden det var sjøvann i hula. Ytterst i hulegangen ble det også funnet rester etter blant annet sau og geit som muligens kan ha vært ofret der. Funnet indikerer at øya var bebodd for mer enn  siden. Grottesystemet er imidlertid ikke tilgjengelig for allmenheten. Det er dessuten full fuglefredningen på øya i hekkesesongen, så ingen får gå i land der.

Det er funnet to typer hulemalerier der. De minste figurene vitner om kontakt med den åndelige verden i en annen dimensjon, mens de større figurene i hovedhulen vitner om en gudefamilie, ifølge arkeolog Hein B. Bjerck. Figurene er malt i skiller mellom lys og mørke. Noen ligner dansende mennesker og er cirka  høye. Det er gjort funn av lignende figurer i andre huler i Lofoten. Innerst i hula finner man en strekfiguer med utstrakte armer og sprikende fingrer, samt to horn der hodet normalt ville vært. Figuren er cirka 90&nbsp;cm høy og har fire fingrer på den ene hånden og fem på den andre. De andre figurene der er mindre.

## Referanser
Friidrett under Sommer-OL 2000 – 400 meter hekk menn

Øvelsen **400 meter hekk menn** ved Sommer-OL 2000 ble gjennomført i Sydney den 24., 25. og 27. september.

## Resultater

Alle tider er vist som sekunder.

### Kvartfinaler

### Semifinaler

### Finale

## Resultatsammendrag

## Eksterne lenker
* Offisiell rapport OL 2000 (engelsk)
Lensing

Innen det maritime er **lensing** prosessen med å fjerne vann fra et fartøy.

## Lensing for hånd
Et øsekar er en håndholdt beholder for manuell fjerning av vann i en båt, og er trolig den eldste formen for lenseutstyr. Øsekar brukes fremdeles i småbåter, og er obligatorisk utstyr i noen jurisdiksjoner.
Fil:Nydam.5.jpg|Øsekar fra jernalderen funnet i Nydam Mose, Danmark.
Fil:Auskjer.JPG|Tradisjonell norsk «auskjer».
Fil:RK 1701 1154 Ösfass.jpg|Moderne plastøse.


## Lensepumpe
En lensepumpe kan brukes på båter som ikke er selvlensende.

## Selvlensende båter
En selvlensende båt er utformet slik at vannet vil renne ut igjen dersom den fylles med vann, og det er derfor ikke nødvendigvis behov for hverken øsekar eller lensepumpe. En vanlig implementasjon av selvlensing er at dekket inni båten ligger høyere enn vannlinjen slik at vannet kan renne av.

Selvlensende fritidsbåter har blitt populært de siste årene, ettersom det krever mindre tilsyn når båten ligger fortøyd i lange perioder.


Fil:Lenzklappe 05.JPG|Selvlensende båt som lenser seg selv bak.
Fil:Lenzklappe außen.JPG|Selvlenser på undersiden av en båt.
Fil:Lenzklappe innen.JPG|Selvlenser på undesiden av en båt.
Fil:EB1911 - Life-Boat Fig. 11.jpg|Tegninger fra 1911 for en selvlensende livbåt. Merk at dekket er høyere enn vannlinjen, slik at vannet kan renne av.


## Se også
* Lensepumpe

## Referanser
The Great One

**The Great One**, engelsk for *den store*, eller *den største*, er et kallenavn, eller en uformell tittel knyttet til noen personer regnet som enere innen sin idrett eller område.

## Personer
* Alberto Contador (f. 1982), spansk syklist
* Roberto Clemente (1934&ndash;1972), amerikansk baseballspiller
* Jackie Gleason (1916&ndash;1987), amerikansk skuespiller og komiker
* Wayne Gretzky (f. 1961), kanadisk hockeyspiller
* Stephen Hendry (f. 1969), skotsk snookerspiller
* Dwayne Johnson (f. 1972), også kjent som *The Rock*, amerikansk skuespiller og fribryter
* José Mourinho (f. 1963), portugisisk fotballtrener

## Se også
* Liste over personer kjent som «Den store»
Gjennomstrømningsbereder

En **gjennomstrømningsbereder**, også kalt **momentanbereder**, **hurtigvarmer** eller **gjennomstrømningsvarmer**, er en type varmtvannsbereder som varmer opp kaldtvann til varmtvann idet det flyter gjennom og konsumeres. Dette står i kontrast til tradisjonelle varmtvannsberedere som i stedet gjerne har et reservoar på minst flere titalls liter varmtvann som kontinuerlig holdes varmt. Gjennomstrømningsberederen inneholder knapt noe vann. Varmeelementet er som regel laget av kobber grunnet høy termisk konduktivitet, mens andre materialer brukes dersom varmtvannet skal kunne drikkes.

Gjennomstrømningsberederen kan plasseres der varmtvannet skal brukes, eller sentralt i et hus for å forsyne varmtvann der det trengs på lik linje med en tradisjonell vartmvannsbereder med varmtvannstank.

Gjennomstrømningsberedere har blitt betegnet som et høyintensitetsprodukt når det gjelder belastning av det strømnettet.

## Fordeler og ulemper
En gjennomstrømningsbereder tar som regel mindre plass enn en varmtvannsbereder med varmtvannstank.

Den største fordelen med en gjennomstrømningsbereder er at den kan gi en praktisk talt ubegrenset mengde varmtvann så lenge man har tilgang til kaldt vann og energi til oppvarming. Til sammenligning vil en tradisjonell varmtvannsbereder kunne gå «tom» for varmtvann, og det vil ta tid å varme nytt.

Under noen forutsetninger kan gjennomstrømningsberedere forbruke noe mindre energi sammenlignet med en tradisjonell varmtvannsbereder med varmtvannstank som kontinuerlig varmer opp vann. En gjennomstrømningsbereder vil naturlig nok gi mindre strømforbruk når det ikke tappes varmtvann, siden den ikke da behøver å bruke energi på å varme opp og holde vannet i en tank varmt. Imidlertid er det relativt lite varmetap fra moderne isolerte varmtvannsberedere med tank dersom de står i et oppvarmet rom, og til vanlig bruk er det derfor lite strøm å spare over en tradisjonell bereder.

En tradisjonell bereder har et lagervolum, og kan derfor klare seg med et varmeelement med mindre effekt. Med en gjennomstrømningsvannvarmer kan effektuttaket under en vanlig dusj komme opp i cirka 18&nbsp;kW. Dette krever kraftigere elektrisk kabling, og den høye effekten kan bli kostbar med effekttariff (en ny form for nettleie, innført 1. juli 2022).

Den største ulempen med en gjennomstrømningsbereder er store kostnader ved innkjøp og installasjon. Riktig vedlikehold kan også være nødvendig for at gjennomstrømningsberederen skal ha lang levetid.

## Galleri

Fil:Water heater bathroom.JPG|Elektrisk gjennomstrømningsbereder med enfase strøm (7.2&nbsp;kW).
Fil:21kW-400Volts-3phase-tankless water heater 20100201 1144-1.jpg|Elektrisk gjennomstrømningsbereder med trefase strøm (21&nbsp;kW, 400 V).
Fil:Rinnai water heaters.jpg|Gassdrevet gjennomstrømningsbereder med elektronisk tenning. Avtrekk til eksos på toppen. Gassdrevne varmere trenger fremdeles elektrisitet for tenning, men krever mye mindre elektrisk energi.


## Se også
* Varmtvannsdispenser
* Quooker

## Referanser
EM i BMX-sykling 2021

**EM i BMX-sykling 2021** ble arrangert i Heusden-Zolder i Belgia fra 9. til 11. juli 2021.

## Medaljevinnere

## Referanser


## Eksterne lenker
*
Sjefsmester

**Sjefsmester** er en stillingstittel i det norske Sjøforsvaret. Den tilsvarende tittelen i Hæren og Luftforsvaret er sjefssersjant.

Stillingen innehas av det befal med høyest ansiennitet i sin avdeling. Kun befal i gradsnivåene OR&thinsp;6 til OR&thinsp;9 kan tjenestegjøre som sjefsmester. Disse vil inngå i ledergruppen i en avdeling, og fungere som rådgivere for avdelingssjefen. Kun ett befal kan ha stillingen i hver avdeling.

Etter innføringen av Militærordningen i 2015 skal sjefsmesterens rolle, ansvar og myndighet defineres likt i hele Sjøforsvaret, uavhengig av nivå.

## Distinksjoner

## Se også
* Skipssersjant

## Referanser
Verdenscupen i hurtigløp på skøyter 2020/21 – Langdistanse menn

Den 36. offisielle '''Verdenscupen i hurtigløp på skøyter'''** – Langdistanse menn** (engelsk: ISU World Cup Speed Skating 2020/21 – World Cup Men Long Distances) ble arrangert vintersesongen 2020/21.

## Kalender

Kalenderen for langdistanse menn i verdenscupen i hurtigløp på skøyter 2020/21 var som følger:

## Resultater
### Sammendrag

### Sammenlagt

Ved lik sammenlagt poengsum så ble løperne rangert etter regel nummer 7.1 i ISU Communication 2360.

## Funksjonærer
;I Heerenveen 1, Nederland
* Overdommer var Hanjo Heideman, Nederland.
** Assisterende overdommer var , Tyskland.
* Starter var Jannie Smegen, Nederland for gruppe A og , Norge  for gruppe B.
;I Heerenveen 2, Nederland
* Overdommer var Berri de Jonge, Nederland.
** Assisterende overdommer var , Nederland.
* Starter var Sergej Avdejev, Kasakhstan for gruppe A og Andrè de Vries, Nederland for gruppe B.

## Deltagelse
### Kvalifiseringstider
For å kunne delta i verdenscupen i hurtigløp på skøyter på langdistanse ( meter /  meter) for menn måtte man ha oppnådd et resultat på distansen i et ISU-konkurranse eller annet ISU godkjent internasjonalt løp eller nasjonalt mesterskap på en ISU-godkjent bane i perioden mellom 1. juli 2019 og påmeldingsfristen til aktuelt verdenscupstevne, likt med eller bedre enn 6.45,00 eller 6.40,00 dersom tiden var oppnådd på en av disse innendørs høyfjellsbanene Olympic Oval i Calgary, Canada; Utah Olympic Oval i Salt Lake City, USA eller Xinjiang Ice Sports Center i Ürümqi, Kina.

### Nasjonale deltagerkvoter
Liste over nasjonale deltagerkvoter per konkurranse.

Andre nasjoner kunne delta med maksimalt en deltager på distansen per konkurranse.

## Referanser




## Eksterne lenker
*   – Regler for verdenscup-sesongen 2020/21.
*   på live.isuresults.eu
*   på www.isu.html.infostradasports.com

*  Speed Skating - Men's World Cup Classification 5000-10000m - 2020/2021 på The-Sports.org
*  Wintersport Charts : World Cup – Speed Skating 2021 på Wintersport-Charts.info
;Nyhetssammendrag fra International Skating Union
*For Heerenveen 1, Nederland
** 
*For Heerenveen 2, Nederland
** 
;Nyhetssammendrag fra Schaatsen.nl
*For Heerenveen 1, Nederland
** 
*For Heerenveen 2, Nederland
** 
** 
**
Wu Shuang Pu

**Wu Shuang Pu** (無雙 譜; *Oversikt over uforlignelige helter*) er en bok med tresnitt, først trykt i 1694, av den kinesiske maleren Jin Shi (金 史), som var kjent som Jin Guliang (金 古 良). Boken inneholder biografier og forestilte portretter av 40 betydningsfulle kinesere fra Han-dynastiet til Song-dynastiet, alt guidet av et beslektet dikt. Illustrasjonene til boken ble bredt distribuert og gjenbrukt, ofte som motiver på kinesiske porselenverker. Jin Guliang fulgte eksemplene fra Cui Zizhong (崔子忠), som initierte den første store fornyelsen av figurmaleri siden Song-dynastiet. Jin utviklet boken sammen med treskjæreren Zhu Gui (朱 圭). Jin sier i sin bok at disse heltene ikke har noen parallell, Wu (ingen) Shuang (parallell) Pu (bok), disse heltene er uforlignelige.

## Inkluderte biografier

## Utvalgte gjenutgivelser (kinesisk)
* 
* 

## Utvalgte gjenutgivelser (engler)
* 

## Referanser


## Litteratur
*  

## Eksterne lenker
* 
* (kinesisk) Wu Shuang Pu på nettstedet til Baidu Baike
USS «Vincennes» (CG-49)

**USS «Vincennes» (CG-49)** var en amerikansk krysser av Ticonderoga-klassen, i tjeneste i U.S. Navy mellom juli 1985 og juni 2005.

Etter kommandoheis i 1985 opererte skipet i Stillehavet, før det ble sendt til Persiabukten i 1988 som en del av operasjon Earnest Will for å beskytte kuwaitiske oljetankere under Iran–Irak-krigen. Under dette oppdraget skjøt krysseren ned et sivilt iransk passasjerfly over Persiabukten. Alle de 290 ombord i flyet mistet livet, og hendelsen førte til en internasjonal krise mellom Iran og USA. Etter at trusselen mot oljetankerne opphørte, vendte «Vincennes» tilbake til Stillehavet der skipet ble værende for resten av karrieren.

## Referanser


## Eksterne lenker
*
Kalvmones

**Kalvmones** eller **Kalvmoneset** er et nedlagt gårdsbruk i Vefsn Kommune i Nordland. Gården ble nedlagt som gårdsbruk i 1952, men oversikt over drivere kan spores fra 1600-tallet. Gården består av ca. 27&nbsp;000 mål varierende terreng fra fjellvidder til granskog og dyrket mark. Det var også seterbruk til gården. 

I 1971 slo lagmannsretten fast at en del av eiendommen lå i Grane kommune. For å hindre dobbeltbeskatning ble kommunegrensen justert slik at hele eiendommen skulle ligge i Vefsn.

I 1996 ble eiendommen kjøpt av en person bosatt i Oslo. Vefsn kommune vedtok å benytte statlig forkjøpsrett framfor å gi konsesjon på kjøpet. Vedtaket ble prøvet for retten, og endte i 2001 med at eiendommen ble delt i to, og solgt til lokale interessenter. Driften består nå av skogsdrift.

Eiendommen er også et jaktterreng og turterreng.

Gården fikk veiforbindelse ved en bevilgning i 1916. Det gikk en gammel ferdselsvei mellom Mosjøen og Røsvatnet over området.

## Referanser
EM i terrengsykling 2021

**EM i terrengsykling 2021** ble arrangert i seks forskjellige disipliner i fem forskjellige land i 2021.

## Dato og sted
* Evolène : 20. juni (rundbane maraton)
* Vielha : 26. juni (rundbane ultra-maraton)
* Maribor : 6.–8. august (utfor)
* Novi Sad : 12.–15. august (rundbane, rundbane eliminator)
* Dunkirk : 12. desember (beach race)

## Medaljevinnere
### Rundbane

### Rundbane eliminator

### Rundbane maraton

### Rundbane ultra-maraton

### Lagstafett

### Utfor

### Beachrace

## Referanser


## Eksterne lenker
*
Himerios av Prusia

**Himerios** (født ca 315 i Prusias ad Hypium i Bithynia; død ca 386 i Athen) var en betydelig athensk rhetor i senantikken.

## Liv og virke
Himerios var sønn av den bithyniske rhetor Ameinias. Barndommen hadde han i Prusias, og sitt retorikkstudium i Athen. Det kan formodes, men ikke fastslås med sikkerhet, at han der var elev av  Proaeresius. Etter studiene begav han seg først til Konstantinopel og åpnet der i om lag år 343 en skole. Han ble i hovedstaden til 352, og da flyttet han til Athen og fortsatte der sitt undervisningsvirke. Vinteren 361/362 begav han seg til keiser Julians hoff, åpenbart i det håp å få en stilling der. Keiserens tidlige død gjorde dette – kanskje overdrevne – håpet til intet. Etter keiser Julians død taper historikerne sikre spor etter Himerios; han synes å ha vendt tilbake til Athen først henimot 369 for å undervise videre der. Man antar at han forble der frem til sin død.

## Verk
I alt der det enten direkte eller indirekte 74 taler som er kjente i mer eller mindre utførlige utdrag hos Photios. Det dreier seg om øvelsestaler fra hans skolevirksomhet, om hilsningsadresser til keiserlige embedsmenn, og taler til private anledninger. Himerios kjennetegnes i dette materialet ved en utbreget asiansk og ofte poetisk krevende stil som var tidstypisk, men som senere skulle få mindre anerkjennelse.

## Utgaver og oversettelser
* Aristide Colonna (utg.): *Himerius: Declamationes et orationes cum deperditarum fragmentis*. Accademia dei Lincei, Rom 1951
* Harald Völker: *Himerios. Reden und Fragmente*. Wiesbaden 2003 (grundlegende Übersetzung der Reden des Himerios mit ausführlicher Einleitung)

## Litteratur
* Jacques Schamp: *Himérius de Prousias.* I: Richard Goulet (utg.): *Dictionnaire des philosophes antiques*. Band 3, CNRS Éditions, Paris 2000, ISBN 2-271-05748-5, s. 708–742
* Elżbieta Szabat: *Himerios.* I: Paweł Janiszewski, Krystyna Stebnicka, Elżbieta Szabat: *Prosopography of Greek Rhetors and Sophists of the Roman Empire.* Oxford University Press, Oxford 2015, ISBN 978-0-19-871340-1, s. 174 f.

## Referanser
Norasjön

**Norasjön** er et vann øst for Nora i Nora kommun i Västmanland i Sverige.

Vannet er &nbsp;meter dypt, har et areal på &nbsp;kvadratkilometer og ligger &nbsp;meter over havet. Ved prøvefiske har man fanget abbor, hork, gjedde, mort og lagesild i vannet.

Vannet går inn i Arbogaåns vannsystem. Vannet har flere badeplasser, man tilbyr også fiske og kanopadling i vannet. Midt i vannet ligger Alntorps øy, med bl.a. volleyball- og badmintonbaner, badeplass og kanoutleie. Her er også en genbank for gamle frukt- og bærsorter fra Bergslagen og Örebro län. Fra Nora til Alntorps øy er det båtforbindelse.

## Referanser
Verdenscupen i hurtigløp på skøyter 2020/21 – Verdenscup 1 – Lagtempo kvinner

**[[Verdenscupen på skøyter|Verdenscup]]åpning av [[Verdenscupen i hurtigløp på skøyter 2020/21|sesongen 2020/21]] i [[hurtigløp på skøyter]] for kvinner på lagtempo** i Thialf i Heerenveen, Nederland fredag den 22. januar 2021.

Det er 3 løpere på hvert lag, som alle skal fullføre hele løpet og tiden blir tatt på siste lagmedlem i mål.

Det canadiske laget bestående av Valérie Maltais, Ivanie Blondin og Isabelle Weidemann vant på ny banerekord 2.56,71(8) foran det nederlandske laget med Ireen Wüst, Melissa Wijfje og Carlijn Achtereekte. Det norske laget med Marit Fjellanger Bøhm, Ida Njåtun og Ragne Wiklund tok tredjeplassen på ny norsk rekord.

## Medaljevinnere

## Resultater

Løpere i parentes og kursiv var lagets ubrukte reserve.

## Funksjonærer
* Overdommer var Berri de Jonge, Nederland.
** Assisterende overdommer var Marta Witkowska, Polen.
* Starter var Sergej Avdejev, Kasakhstan.

## Referanser




## Eksterne lenker
* Menyside for parsammensetning og resultater på live.isuresults.eu.
** Parsammensetning, passerings- og rundetider i parrekkefølge, grafisk analyse og resultater på live.isuresults.eu.
* Menyside for resultater på isu.html.infostradasports.com
** Resultater for lagtempo på isu.html.infostradasports.com
* Resultater på www.SpeedSkatingStats.com (engelsk) og på www.SchaatsStatistieken.nl (nederlandsk).
* Resultater for lagtempo på www.SpeedSkatingNews.info på engelsk.
* Resultater for lagtempo på SpeedskatingResults.com på engelsk
* Resultater for lagtempo på www.The-Sports.org på engelsk
;Nyhetssammendrag fra International Skating Union
* 
;Nyhetssammendrag fra Schaatsen.nl
*
Skhul- og Qafzeh-homininene

**Skhul/Qafzeh-homininene** eller **de tidlige moderne menneskene fra Qafzeh–Skhul** er fossiler av mennesker som er oppdaget i grottene Es-Skhul og Qafzeh i Israel. De er klassifisert som *[[arkaisk homo sapiens]]*, og er blant de eldste i sin art i Eurasia. Skhul-grotten ligger i bakkene til Karmelfjellet; Qafzeh-grotten er en heller i nærheten av Nazareth i Nedre Galilea.

## Referanser


## Eksterne lenker
*
Varmtvannsdispenser

En **varmtvannsdispenser** er en innretning hvor man kan tappe varmt vann til mat og drikke. Vannet kan være kokende eller nær kokende. Et eksempel er et blandebatteri med gjennomstrømningsbereder som ble populære i 1970-årene, også kalt **kokende vannkran**. Noen modeller har både varmt og kaldt vann. Noen vannkokere har også dispenser.

Vannet fra en varmtvannsdispenser kan være tryggere å bruke til mat og drikke enn varmt vann fra vanlige varmtvannsberedere med tank koblet til husets vannledninger ettersom rørsystemene i huset kan avgi stoffer til varmtvannet som gjør at man blir dårlig i magen. Dette gjelder særlig dersom huset har kobberrør.

Avanserte dispensere har vannfilter og andre former for vannrensing for å fjerne klorsmak, lukt, sedimenter, giftige kjemikalier, tungmetaller som bly, farlige mineraler, parasitter og protozoer (som for eksempel cryptosporidium).


Zojirushi CD-XD30 20101026.jpg|Japansk vannkoker med dispenser.
Bottom_Load_Water_Dispenser.png|Elektrisk vanndispenser til kontorbruk med kaldt og varmt vann.
BJ_北京首都國際機場_Beijing_Capital_International_Airport_BCIA_Terminal_3_飲水機_Drinking_Water_machine_Aug-2010_Wet_Floor_sign.JPG|Kaldtvannfontene (til høyre) og et varmtvannsdispenser (til venstre) på Beijing internasjonale lufthavn.
An_installed_instant_hot_water_dispenser.jpg|Varmtvannsdispenser insallert under en kjøkkenbenk.


## Energieffektivitet
* Varmtvannsdispensere med oppvarmet tank bruker syklisk energi for å holde vannet varmt
* Varmtvannsdispensere med momentan oppvarming bruker kun energi idet vannet tappes

Hvorvidt det ene alternativet er rimeligere enn det andre kommer an på faktorer som energieffektiviteten til det gitte utstyret, strømpriser og hvor mye dispenseren blir brukt. Varmtvannsdispensere til mat og drikke behøver som regel betraktelig mindre volumstrøm enn gjennomstrømningsvarmere til for eksempel dusjing. Ved momentan oppvarming benytter varmtvannsdispensere et varmeelementet på minst 2&nbsp;kW for å gi varmt vann på 92&nbsp;°C eller mer.

## Se også
* Varmtvannsbereder

## Referanser
Es-Skhul

**Es-Skhūl** (arabisk: السخول; *barn* eller *ung geit*) eller **Skhulgrotten** er en grotte med kulturminner fra  forhistorisk tid som befinner seg omkring 20 km sør for byen Haifa i Israel, og omkring 3 km fra Middelhavet. Sammen med den nærliggende Tabun-grotten, Jamal-grotten og grotten i El Wad, er Skhul del av verdensarvstedet Nahal Me'arot naturreservat

Utgravninger ble foretatt av Dorothy Garrod sommeren 1928 og avdekket bevis på en sen epipaleolitisk natufisk kultur, karakterisert av nærværet av tallrike steinredskaper (mikrolitter), menneskelige begravelser og verktøy for grunnstein. Skhul representer også et område hvor neanderthalere kan ha levd for mellom 200,000 og 45,000 år siden ago, parallelt med mennesker for 100,000 år siden. Grotten har også lag fra midten av paleolitikum.

Menneskefunnene i es-Skhul, sammen med funn fra grottene Nahal Me'arot (Wadi el-Mughara) og Mugharet el-Zuttiyeh, ble i 1939 klassifisert av Arthur Keith og Theodore D. McCown som *palaeoanthropus palestinensis*, en etterkommer av *[[homo heidelbergensis]]*.

## Referanser
Liste over personer kjent som «Den store»

**Liste over personer kjent som «Den store»** er en oversikt over kjente personer gjennom historien som har fått epitetet «Den store» i form av sitt virke eller posisjon.

I det persiske er det mye som tyder på at tittelen «Den store» kan være en verdslig versjon av en eldre persisk tittel, «Store konge». Den tidligste «Store konge» var Kyros den store. Tittelen ble nedarvet av Aleksander den store etter at han beseiret perserriket. Epitetet har siden fulgt med omtalen av den store hærføreren

## Monarker og politiske ledere
* sjah Abbas den store av Persia (1571&ndash;1629), hersker av safavide-dynastiet
* Alfonso den store av Portugal (1109&ndash;1185), konge av Portugal
* Akbar den store (1542&ndash;1605), indisk keiser og hersker over det islamske Mogulimperiet
* Aleksander den store (356&ndash;323 f.Kr.), konge av det antikke greske kongeriket Makedonia
* Alfred den store (849&ndash;899), konge av Wessex
* Antiokos III den store (241&ndash;187 f.Kr.) var konge av det hellenistiske Selevkideriket, 
* Ashoka den store (304&ndash;232 f.Kr.), indisk keiser
* Ashot den store av Armenia (820&ndash;890), armensk konge
* Askia Mohammad den store (1443&ndash;1538), keiser av Songhai
* Bhumibol den store (1927&ndash;2016), konge av Thailand
* Bolesław den store av Polen (967&ndash;1025), også kjent som Bolesław den modige, konge av Polen
* Dareios den store av Persia (549&ndash;486 f.Kr.), persisk konge
* Ferdinand den store av León (ca 1016&ndash;1065), konge av Kastilla og León
* Fredrik den store av Preussen (1712&ndash;1786), konge av Preussen
* Gustav Adolf den store av Sverige (1594&ndash;1632), konge av Sverige
* Gwanggaeto den store av Goguryeo (374&ndash;413), også referert til som Yeongnak den store, hersker av det koreanske kongedømmet Goguryeo
* Herodes den store (74&ndash;4 f.Kr.), romersk klientkonge av Judea.
* Ivan III den store av Russland (1440ndash;1505), storfyrste av Storfyrstedømmet Moskva
* Karl den store (742&ndash;814), konge av frankerne, langobardene og tysk-romersk keiser
* Kasimir III den store av Polen (1310&ndash;1370)
* Katarina II den store av Russland (1729greg.&ndash;1796greg.), tsarina av Det russiske keiserriket
* Klotar II (584&ndash;629), også kalt «Den store», konge av Neustria og frankernes 
* Knut den mektige (ca. 995&ndash;1035), også kjent som Knut den store, konge av England og Danmark
* Konstantin den store (ca 272&ndash;337), romersk keiser
* Kyros II den store (ca. 600&ndash;530 f.Kr.), konge av Perserriket, ble omtalt som «den store», men grekerne omtalte han som «Kyros den eldre».

## Se også
* The Great One, for peker til personer med det kallenavnet

## Referanser
Laetoli

**Laetoli** er et arkeologisk utgravningssted i Tanzania, som er datert til pleistocen og pliocen. Stedet er berømt for sine mange fotavtrykk av homininer, som er bevart i vulkansk aske. Utgravningssted G (med fotavtrykkene) befinner seg 45&nbsp;km sør for Olduvai gorge. Stedet og fotsporene ble oppdaget av arkeologen Mary Leakey og hennes team i 1976, og ble utgravd i 1978. Basert på analyser av fotavtrykkene ga utgravningstedet bevis for teorien om bipedalisme blant homininer i pliocen og mottok signifikant anerkjennelse av både vitenskapsfolk og almenheten. Siden 1998 har paleontologiske ekspedisjoner fortsatt under lederskap av Amandus Kwekason fra National Museum of Tanzania og Terry Harrison fra New York University, og ført til oppdagelsen av mer enn et dusin nye homininer, så vel som en omfattende rekonstruksjon av  paleoøkologien i området.

## Referanser


## Eksterne lenker
*
Friidrett under Sommer-OL 1992 – 100 meter menn

Øvelsen **100 meter menn** ved **[[Sommer-OL 1992]]** ble avholdt på Estadi Olímpic Lluís Companys i Barcelona med finale 1. august.

## Rekorder
Før konkurransen var verdens- og olympisk rekord som følger:

## Finalen

Avholdt 1. august 1992.

## Referanser


## Eksterne lenker
* Offisiell rapport
Muskelbil

En **muskelbil** er et navn som særlig brukes om amerikanske spesialutgaver av mellomstore, masseproduserte biler fra midten av 1960-årene til starten av 1970-årene med store V8-motorer. I tillegg til stort motorvolum hadde muskelbilene tradisjonelt bakhjulstrekk. Det store motorvolumet gav stort dreiemoment, men relativt lite effekt i forhold til motorvolumet.

## Bakgrunn
Navnet ble først brukt om biler laget for dragracing, men gikk etterhvert over som en generell betegnelse for amerikanske gatebiler med høyere ytelse enn grunnmodellene. Muskelbiler må ikke forveksles med sportsbiler som er laget for å ha gode dynamiske kjøreegenskaper er bedre egnet for sportslig kjøring - muskelbilen var derimot bygget for å gå "rett frem".

I motsetning til de raske europeiske biler som prismessig var helt utom rekkevidde for den amerikanske mannen på gaten hadde disse muskelbilene en pris som selv unge bilkjøpere hadde råd til. Biler som Ford Mustang, Plymouth Roadrunner, Dodge Charger, Chevrolet Camaro og Pontiac Firebird ble svært populære i USA.

Muskelbilene hadde høyt drivstofforbruk, og oljekrisen i 1973 innebar slutten for trenden med mange av disse bensinslukerne.

## Liste over muskelbiler
I 1949 introduserte General Motors Oldsmobile 88 som var en relativt lett bil med en 5 liters V8, og noe har kreditert dette som den første intensjonelle muskelbilen, selv om navnet muskelbil ikke kom i bruk før 15 år senere.

1964 Pontiac GTO anses av mange som den første rendyrkede muskelbilen.

I 1965 listet det amerikanske motortidsskriftet *Road & Track* følgende bilmodeller som muskelbiler:

* 1964-1965 Pontiac GTO
* 1965-1975 Buick Riviera GS
* 1965-1969 Buick Skylark GS
* 1965-1970 Dodge Coronet/Plymouth Belvedere 426-S
* 1965 Chevrolet Chevelle Malibu SS
* 1965-1967 Oldsmobile Cutlass 442

Begrepet muskelbiler brukes også om en del modeller av senere dato:

* 1968-1974 AMC AMX
* 1970-1974 Buick Grand Sport
* 1967-2010 Chevrolet Camaro
* 1967-1969 Yenko Camaro
* 1965-1972 Chevrolet Chevelle (SS)
* 1970-1972 Chevrolet Monte Carlo (SS454)
* 1963-1974 Chevrolet Nova (SS)
* 1970-1973 Dodge Challenger
* 1966-1974 Dodge Charger
* 1968-1976 Dodge Dart (GTS og Demon)
* 1969-1970 Dodge Daytona
* 1968-1971 Dodge Super Bee
* 1966-1969 Ford Fairlane (GT, GTA, and Cobra)
* 1964-idag Ford Mustang
* 1968-1974 Ford Torino (GT & Cobra)
* 1964-1971 Mercury Cyclone (GT, Cobra Jet & Spoiler)
* 1967-1973 Mercury Cougar
* 1968-1971 Oldsmobile 442
* 1964-1974 Plymouth Barracuda
* 1970-1976 Plymouth Duster
* 1967-1971 Plymouth GTX
* 1968-1974 Plymouth Road Runner
* 1970 Plymouth Superbird
* 1966-1971 Pontiac GTO
* 1967-2002 Pontiac Firebird
* Don Yenko 1969 Chevrolet Nova 

## Se også
* Sportsbil

## Referanser
Klasieselvens grotter

**Klasieselvens grotter** er en serie grotter som befinner seg øst for elvedeltaet Klasies på kysten av Tsitsikamma i distriktet Humansdorp i provinsen iMpuma-Koloni i Sør-Afrika. De tre hovedgrottene og to hellere ved roten av en høy klippe har avdekket beviser for en menneskelig bosetning under midten av steinalderen for omkring 125,000 år siden. De 20 m tykke avsetningene ble akkumulert for 125,000 år siden. For omkring 75,000 år siden, ble de stratigrafiske sedimenter flyttet ut til de ytre midtsoner.

I 2015 foreslo Sør-Afrikas regjering å tilføye grottene til UNESCOs verdensarvliste.

Siden 1960 foreslo Ronald Singer, Ray Inskeep, John Wymer, Hilary Deacon, Richard Klein og andre at utgravninger ga de tidligste beviser for eksistensen av moderne mennesker. 
Senere analyser har vist at disse artene faller «utenfor rekkevidden til moderne variasjon».

## Referanser
European Amateur

**European Amateur Championship** er en årlig golfturnering for amatører som spilles ulike steder i Europa. Den ble avholdt første gang i 1986. Turneringen arrangeres av European Golf Association og er anerkjent av World Amateur Golf Ranking som en såkalt *elite*-turnering sammen med blant annet US Amateur Championship.

Turneringen spilles som slagspill over fire runder med *[[cut]]* etter tre runder.

Vinneren blir invitert til påfølgende The Open Championship forutsatt av vedkommende beholder amatørstatusen frem til turneringen.

Marius Thorp vant turneringen i 2005 og ble beste amatør i The Open året etter.
Sarazen World Open

**Sarazen World Open** var en profesjonell golfturnering, oppkalt etter Gene Sarazen, som ble avholdt mellom 1994 og 1999. Startfeltet besto hovedsakelig av spillere som hadde vunnet nasjonale åpne mesterskap verden over de foregående to årene.

Turneringen hadde status som *unofficial event* på PGA-touren. De fem første årene var den også en såkalt *special event* på Europatouren, før den i 1999 fikk status som offisiell turnering og talte på Order of Merit. Den ble spilt på Chateau Elan (Legends course) i Braselton i Georgia frem til 1999, da den ble spilt på PGA Catalunya utenfor Barcelona i Spania.

Thomas Nielsen deltok i 1998 etter å ha vunnet Turkish Open på Challenge-touren tidligere samme år.

## Vinnere

## Referanser
Etiopias nasjonalmuseum

**Etiopias nasjonalmuseum** er et nasjonalmuseum i Etiopia. Det befinner seg i hovedstaden Addis Ababa, nær avgangsskolen til Addis Ababa University.
Trøndelag Venstre

**Trøndelag Venstre** er partiet Venstres fylkesorganisasjon i Trøndelag.

Sør-Trøndelag Venstre og Nord-Trøndelag Venstre slo seg sammen til Trøndelag Venstre da Sør-Trøndelag og Nord-Trøndelag skulle slå seg sammen til Trøndelag.
## Referanser
Asbjørg Dahl Elvestrand

**Asbjørg Dahl Elvestrand** (født 22. mai 1905 i Nes og død 15. mars 1989 i Oslo) var en norsk musiker og organist.

## Biografi
Hennes foreldre var lærer Iver Andreas Dahl og Ragnhild Moen, og hun vokste opp i Trøndelag.

Dahl Elvestrand var på begynnelsen av 1920-tallet elev ved Trondhjems musikskole, og ble senere pianolærer ved den samme skole. Hun avla eksamen ved Trondhjems Middelskole i 1922. I 1925 mottok hun Enkedronning Josephines legat for å kunne studere musikk. Fra 1925–1929 arbeidet hun som musikklærerinne i Trondheim, før hun i 1930 flyttet til Bergen hvor hun fortsatte å arbeide som musikklærer, og i 1934 flyttet til Oslo hvor hun ble opptatt i Oslo musikklærerforening. Hun var en tid ansatt ved Sagene lærerskole. Hun har vært pianist ved Filharmonien.

Dahl Elvestrand tok eksamen ved Talepedagogisk Forening i København i 1936, og arbeidet så i mange år i Oslo som talepedagog og instruktør i stemmebruk og deklamasjon. Blant hennes elever var Birgit Gjernes og Ingrid Boman.

Dahl Elvestrand var i mange år medlem av Grefsen Motettkor.

Hun var siden 1938 gift med musikeren Magne Elvestrand, og sammen arrangerte de ofte lyrikkaftener der Dahl Elvestrand og hennes elever deklamerte dikt akkompagnert av Elvestrand.

## Referanser
MrSavage

**Martin Foss Andersen** (født 2004), kjent som «**MrSavage**», er en norsk e-sportsutøver. Han er profesjonell *[[Fortnite]]*-spiller og kvalifiserte seg til både solospill og duospill med sin lagkamerat «Benjyfishy» under VM i Fortnite 2019.

## Karriere
I juli 2018 vant Andersen EU Solo Showdown. Han ble nummer fire totalt med poeng over hele verden.

Under VM i Fortnite 2019 endte Andersen på 29. plass i solo og 14. plass i duo, og vant totalt  dollar.

Den 23. februar 2020 vant han Fortnite-turneringen på Dreamhack Anaheim i California.

## Referanse


## Eksterne lenker
*  MrSavage på Fortnite Esports Wiki
*
Bergen Golfklubb

**Bergen Golfklubb** ble stiftet i 1937 og er Norges tredje eldste golfklubb. Banen består av ni hull og ligger på Åstveit i Åsane bydel i Bergen. Den spilles med ulike utslagssteder på første og siste sløyfe, slik at banens lengde over 18 hull er  meter fra gul tee og  fra rød tee. Par er 68.

## Eksterne lenker
* Bergen Golfklubbs hjemmeside
Elverum Golfklubb

**Elverum Golfklubb** ligger på Starmoen utenfor Elverum. Golfbanen ble påbegynt i 1987, og de første ni hullene var klare høsten 1988, mens den fulle 18-hullsbanen ble ferdigstilt i september 1991. Skogsbanen er anlagt på furumo, måler  meter fra det bakerste utslagsstedet og har par 72.

## Meritter

* Norgesmester i 2005 og 2006: Monica Gundersrud
* Gull i junior-NM for lag (jenter): 1996 og 2000

## Historie

Den første golfbanen i Hedmark ble anlagt på Høsbjør i 1932. Banen grodde igjen etter andre verdenskrig, men en nystiftet Høsbjør Golfklubb forsøkte å gjenåpne banen i 1980, før den på nytt ble liggende brakk etter få år da en ny eier av hotellet hadde andre planer for arealet. Noen år tidligere, i 1976, var et område på  dekar blitt svidd av i en brann på Starmoen i Elverum. Elverum Golfklubb ble stiftet i 1982 med tanke på å etablere en ny golfbane på det avsvidde området.

Under et felles møte mellom Elverum Golfklubb og Høsbjør Golfklubb 8. november 1983 besluttet Høsbjør å «[skifte] navn til Hedmark Golfklubb med hjemstedskommune Elverum», samtidig som klubbene vedtok å slå seg sammen. Den sammenslåtte klubben etablerte driving range på Starmoen, der medlemmene trente i påvente av den planlagte golfbanen.

Banen ble påbegynt i 1987, og de ni første hullene var klare for spill med provisoriske greener høsten 1988. Klubbhuset sto klart i mai 1990, mens banen offisielt ble åpnet 9. juni 1990. Den var da den eneste golfbanen mellom Oslo og Trondheim. 18-hullsbanen var ferdig bygget høsten 1991 og ble tatt i bruk på forsommeren 1992. Som følge av kostnadsoverskridelser ved ferdigstillelsen av de siste ni hullene og sviktende inntekter ble klubben tatt under konkursbehandling 20. oktober 1993. De samlede investeringene i anlegget var på om lag 9,5 millioner kroner.

Elverum Golfklubb ble stiftet på nytt 29. oktober 1993. Banen var i forbindelse med konkursen kjøpt av Sorknes Golf AS, eid av skogseier Thomas Meinich og shippingbedriften Gill-Johannessen AS, for 4,3 millioner kroner. Selskapet hadde året før åpnet en nihullsbane på Rena, Sorknes Golfklubb. Banen ble senere overført til datterselskapet Elverum Golf AS. Etter at dette selskapet gikk konkurs 19. november 2007, kjøpte klubben tilbake banen for 1,5 millioner kroner.

## Referanser



## Eksterne lenker

* Elverum Golfklubbs hjemmeside
Ingrid Boman

**Ingrid Boman Bjørn-Hansen** (født 2. mai 1932 og død 3. september 2011) var en kjent norsk radiostemme. 

Boman arbeidet som lærer i grunnskolen 1953–1962, før hun begynte i NRKs Barne- og Ungdomsavdeling. I NRK ble hun særlig kjent som programleder for *[[Lørdagsbarnetimen]]*. Hun hadde ettårig universitetsstudium i drama fra University of Washington, skolesanglærereksamen fra 1953 og resitatør-kurs i 1966. Boman tok examen artium i 1950 og lærerskole i 1953. Hun giftet seg med NRK-kollega Haakon Bjørn-Hansen i 1964.

## Referanse
Hunnestad (Nærøysund)

**Hunnestad** er ei bygd på Ytter-Vikna i Nærøysund kommune i Trøndelag. Hunnestad ligger 7,5 km sør for Austafjord.

250 m. etter å ha passert Langsundbrua (Fv 7094) over til Ytter-Vikna ligger veidelet Dalen. Herfra går Tjønnsøyveien sørover til Hunnestad (5 km), og videre vestover til Kjønnsøya (9 km) og Tjønnsøyvågen (10 km).

Hovednæringene på Hunnestad er jordbruk og fiske. 

Hunnestad og Kjønnsøya har bussforbindelse til Austafjord, og videre til Rørvik. 

Hunnestad hadde egen skole til den ble nedlagt i 1970, og elevene ble overført til Austafjord. 

På Hunnestad var det eget brevhus med postnummer 7922, som ble nedlagt i 1969.

Hunnestad er en grunnkrets i Nærøysund kommune og har 34 innbyggere pr. 1. januar 2021.

## Referanser
Charlotte og Laura Tremble

**Charlotte og Laura Tremble** (født 4. juni 1999), er franske synkronsvømmere.

## Karriere
Tvillingene oppdaget synkronsvømming ved en galla og startet denne sporten i en alder av seks år i Senlis-klubben. Året etter deltok de i praksis med Virginie Dedieu, tre ganger verdensmester i disiplinen. Først nektet de å bli med i *Pôle Espoirs of Federation*, noe som ikke hindret dem i å vinne det franske mesterskapet i en alder av 14 år i 2013. I en alder av 15 integrerte de endelig INSEP for å kombinere utdannelse og intensiv opplæring. I 2016 oppnådde de en vitenskapelig kandidatgrad med utmerkelse og forfulgte en bachelorgrad i fysikk og kjemi ved Sorbonne Université. Deretter blir de med i aerospace universitet Institut polytechnique des sciences avancées (IPSA-kampanje 2025). De ble valgt ut for det franske laget i 2015 og deltok i European Games for sin første seniorkonkurranse.

På Europamesterskapet i 2018 endte tvillingene 7. plassering, bare fem poeng fra pallen. I juli 2019, under verdensmesterskap i Gwangju i Sør-Korea, ble duoen rangert på 8. plass og fikk tak i billetten til sommer-OL 2020 utsatt til 2021 på grunn av Covid-krisen.

I 2020 ble de nummer to i den tekniske duoen til *Open de France*.

## Referanser


## Eksterne lenker
*